บอร์ดกบข.ไฟเขียวชู'วิทัย'ผงาดนั่งเลขาธิการคนใหม่
เตรียมชง รมว.คลัง อนุมัติเร็วๆ นี้  สานภารกิจดูแลเงินกองทุนกว่า 8.44 แสนล้าน
27 ก.พ. 2561

เตรียมชง รมว.คลัง อนุมัติเร็วๆ นี้  สานภารกิจดูแลเงินกองทุนกว่า 8.44 แสนล้านนายสมชัย สัจจพงษ์ ปลัดคลัง ประธานกรรมการกองทุนบำเหน็จบำนาญข้าราชการ (กบข.) เปิดเผยว่า คณะกรรมการ กบข.เห็นชอบให้ นายวิทัย รัตนากร กรรมการและรักษาการผู้จัดการ ธนาคารอิสลามแห่งประเทศไทย เป็นเลขาธิการ กบข.คนใหม่ โดยจะเสนอชื่อให้ นายอภิศักดิ์ ตันติวรวงศ์ รมว.คลัง เห็นชอบและเริ่มทำงานในเร็วๆ นี้สำหรับภารกิจสำคัญของนายวิทัยจะต้องเข้ามาดูแลผลประโยชน์และสวัสดิการของสมาชิกให้ดีที่สุด โดยปัจจุบัน มีเงินกองทุนประมาณ 8.44 แสนล้านบาท มีสมาชิกกว่า 1 ล้านคน  นอกจากนี้ต้องสร้างองค์กรให้มีความเป็นปึกแผ่นมากขึ้นซึ่งตอนนี้ยังมีปัญหาภายใน ซึ่งจะต้องเข้ามาเร่งแก้ไขปัญหาในส่วนนี้ด้วย"เหตุผลที่เลือกวิทัยเป็นเลขาธิการ กบข.คนใหม่ เพราะมีความเหมาะสม มีวิสัยทัศน์ที่ดี สอดรับกับทิศทางที่คณะกรรมการ กบข.ต้องการให้เป็น มีความคิดที่ดีเชื่อว่าจะเข้ามาพัฒนาและแก้ไขปัญหาใน กบข.ได้" นายสมชัย กล่าวนายสมชัย ในฐานะประธานกรรมการบริษัท การบินไทย กล่าวถึงการสรรหาดีดีบริษัท การบินไทย ว่า เมื่อวันที่ 26 ก.พ. ที่ผ่านมามีการประชุมคณะกรรมการ บริษัทฯ ซึ่งจะรายงานว่าจะมีใครมาสมัคร บ้าง ทั้งนี้จะปิดรับสมัครสิ้นเดือนนี้